Rikunarita-ORG/Wikinium huggingface dataset:
# Broadway (teatro)

| Broadway |
| --- |
| Broadway theatre |
|  |
| **arts district (en)**  |
| Geografia situo | 40° 45′ 21″ N, 73° 59′ 11″ U (mapo)40.755833333333-73.986388888889
 |
| Lando*j* | Usono vd |
| **Situo** | Manhatano |
|

|  |  |
| --- | --- |
| Broadway (teatro) (Novjorko)DEC

|  |
| --- |
|  |

 |

 |
|
Broadway (teatro) |
|  |

Afiŝoj ĉe Broadway
**Broadway** [ˈbɹɑːdweɪ] **Broadvajo** aŭ **Brodvejo** en Novjorko estas la teatrokvartalo ĉe Times Square inter la 41-a kaj 53-aj Stratoj kaj inter la Sesa kaj Naŭa Avenuoj. En ĉi tiu kvartalo ekzistas proksimume 40 grandaj teatrejoj kaj proksimume 1500 ekster-Brodvejaj prezentadoj ĉiujare en pli malgrandaj teatrejoj. Pro la malavara prilumado de la strato kaj de la placo oni nomis Brodvejon baldaŭ ankaŭ *La Blanka Vojego*.

## Elstaraj teatraĵoj (muzikaloj) prezentitaj

| Nomo | Premiero | Fermo | Nombro da prezentoj | Notoj (Premioj gajnitaj) |
| --- | --- | --- | --- | --- |
| The Fantom of the Opera
La Fantomo de la Operejo (apartigilo) | La 26-an de januaro 1988 | Aktuale de Novembro 2022 ankoraŭ prezentanta | 12,326 | 7 Tony-premio |
| Chicago | La 15-an de novembro 1996 | Aktuale de Novembro 2022 ankoraŭ prezentanta | 8,651 | 6 Tony-premio |
| The Lion King | La 13-an de novembro 1997 | Aktuale de Novembro 2022 ankoraŭ prezentanta | 8,254 | 6 Tony-premio |
| Cats | La 7-an de oktobro 1982 | La 10-an de oktobro 2000 | 7,485 | 7 Tony-premio |
| Les miserables | La 12-an de marto 1987 | La 18-an de majo 2003 | 6,680 | 8 Tony-premio |
| A Chorus line | La 25-an de julio 1975 | La 28-an de aprilo 1980 | 6,137 | 9 Tony-premio |
| Wicked | La 30-an de oktobro 2003 |  | 5,787 | 3 Tony-premio |
| Mamma mia! | La 18-an de oktobro 2001 | La 12-an de septembro 2015 | 5,758 |  |
| Beauty and the Beast | La 18-an de aprilo 1994 | La 29-an de julio 2007 | 5,461 | 1 Tony-premio |
| Rent | L9 18-an de aprilo 1996 | La 7-an de septembro 2008 | 5,123 | 4 Tony-premio |
| Miss Saigon | La 11-an de aprilo 1991 | La 28-an de januaro 2001 | 4,092 | 3 Tony-premio |
| Grease (muzikalo) | La 14-an de februaro 1972 | La 13-an de aprilo 1980 | 3,388 |  |
| Violonisto sur la tegmento | La 12-an de septembro 1964 | La 2-an de julio 1972 | 3,242 |  |
| Mary Poppins | La 16-an de novembro 2006 | La 3-an de marto 2013 | 2,619 | 1 Tony-premio |
| Cabaret |  |  |  |  |
| My Fair Lady | La 15-an de marto 1956 | La 29-an de septembro 1962 | 1,840 | 6 Tony-premio |
| The Book of Mormons | La 24-an de marto 2011 |  | 1,840 | 9 Tony-premio |
| Matilda | La 11-an de aprilo 2013 |  | 980 | 5 Tony-premio |
| Starlight Express |  |  |  |  |
| The Rocky Horror Show |  |  |  |  |
| Hairspray | La 15-an de aŭgusto 2002 | La 4-an de januaro 2009 | 2,642 | 8 Tony-premio |
| Hamilton | La 17-an de februaro 2015 |  |  | 11 Tony-premio |

## Vidu ankaŭ

* *Internet Broadway Database*
# CSS

|  |  |
| --- | --- |
|  | Por samtitola artikolo vidu la paĝon CSS (apartigilo). |

| CSS |
| --- |
|  |
| **dosierformo programlingvo stillingvo**  |
| **Dum** | 17-a de decembro 1996 - nekonata/nuntempe |
| **TTT** | Oficiala retejo |
|  |

**CSS**, aŭ **laŭtemaj stilfolioj** estas normo por priskribi la aspektigon aŭ prezentadon de interretaj dokumentoj. Ĝia nomo estas mallongigo de la angla termino *Cascading Style Sheets*, laŭlitere “kaskadaj stilfolioj”. Venko de CSS estas disigi la enhavo de dokumento de ĝia etoso.

Ekzemple, la HTML-elemento `<h1>` indikas, ke tekstobloko estas titolo, kaj ke ĝi estas pli grava ol `<h2>`-tekstobloko. HTML permesas kromajn atributojn ene de la malferma markilo por specifigi aranĝon aŭ aspekton, ekzemple koloron kaj grandecon. Tamen, ĉiu `<h1>`-markilo devas enhavi ĉi tiun informon, se oni deziras koheran grafikan aspekton ĉe paĝo, kaj krome homo, kiu legas la paĝon per retumilo, perdas regadon pri la aspektigo de la teksto.

Kiam oni uzas CSS, la markilo `<h1>` ne devas doni informon pri kiel aspektigi la tekstoblokon; ĝi anstataŭe nur markas la strukturon de la dokumento. Tiam apartaj stilaj informoj specifigas, kiel montriĝos `<h1>`: koloro, tiparo, grandeco, kaj ankaŭ nevida aranĝado, ekzemple la rapideco, je kiu paĝo estas voĉlegata per ekranlegilo.

Stilfolio povas esti aŭ kunligitaj en aparta dokumento aŭ metitaj en la HTML-dokumento mem. Unu HTML-dokumento povas alvoki plurajn CSS-dokumentojn.

Avantaĝoj de CSS estas:

* aspektigaj informoj por tuta retpaĝaro troviĝas en unu loko, kaj povas esti ĝisdatigitaj rapide kaj facile
* malsamaj uzantoj povas havi malsamajn stilfoliojn: ekzemple kaj ekranlegilo kaj grandaj tiparoj, retumiloj ebligas al uzantoj specifigi propran, lokan stilfolion por apliki al ĉiu HTML-dokumento vidata
* HTML-dokumentoj estas pli klaraj kaj facile kompreneblaj

Estas kelkaj versioj: CSS1 kaj CSS2, kaj CSS3 estas prilaborata ĉe la *World Wide Web Consortium* aŭ W3C. Lastatempaj retumiloj bone subtenas la versiojn CSS1 kaj CSS2, sed CSS3 estas nur parte realigita en la plej lastaj retumiloj.

## Rekomendoj

### CSS1

CSS nivelo 1 estis unue eldonita en 1996:

* Tiparoj
* Koloroj malfonaj kaj fonaj
* Tekstaj ecoj
	+ spacigo inter vortoj
	+ teksto-ĝisrandigo
* Skatolaj ecoj
	+ Marĝenoj
	+ Limoj
	+ remburado
* Klasifikaj propraĵoj
	+ vidigo
	+ listoj

### CSS2

CSS nivelo 2 estis unue eldonita kiel rekomendo en 1998:
Pri la relativaj kaj absolutaj lokadoj de elementoj.

### CSS3

CSS3 estas ankoraŭ prilaborata. Ĝi estas apartigita en pluraj moduloj, ĉiu modulo aldonante novan kapablon aŭ etendante konduton difinitan en CSS2, sed konservante retrokongruon.

Pro la moduligo, malsamaj moduloj havas malsamajn stabilecon kaj subtenon. Laŭ 2017, estis preskaŭ 100 CSS-moduloj eldonitaj de la CSS-laborgrupo, inkluzive de CSS4-moduloj.

## Referencoj

## Eksteraj ligiloj

* Kiel fari TTT-paĝojn de Bertilo Wennergren
* angle W3C-kontrolilo de stilfolia valideco
# Open Content Alliance

emblemo de la "alianco por malferma enhavo"
La Open Content Alliance - OCA, jen angle, prononco laŭ sistemo IFA [ˈo͡ʊpən kˈɑːntɛnt ɐlˈa͡ɪ͡əns] (trad. **Alianco por malferma enhavo**), estis grupo de organizaĵoj kaj komercaj projektoj kontribuantaj al permanenta, publike alirebla arkivo de ciferecigitaj tekstoj. Ĝia kreaĵo estis anoncita en oktobro 2005 de Yahoo!, la Interreta Arkivo, la Universitato de Kalifornio, la Universitato de Toronto kaj aliaj. Skanadon por la alianco provizis la Interreta Arkivo, kiu ankaŭ disponigis konstantan stokadon kaj aliron de la skanitaj tekstoj per sia retejo.

La alianco estis, parte, respondo al *Google Book Search*, kiu estis sciigita en oktobro 2004. La aliro de la alianco al serĉado de permeso de kopirajtposedantoj diferencis signife de tiu de *Google Book Search*. La alianco ciferecigis kopirajtigitajn verkojn nur post petado kaj ricevado de permeso de la posedanto de la kopirajto ("akceptado"). Kontraŭe, *Google Book Search* ciferecigis kopirajtigitajn verkojn krom se eksplicite ordonite ne fari tion ("elektado"), kaj asertas, ke ciferecigo por la celoj de indeksado estas justa uzo.

*Mikrosofto* havis specialan rilaton kun la alianco ĝis majo 2008. La firmao aliĝis al la alianco en oktobro 2005 kiel parto de ĝia *Live Book Search*-projekto. Mikrosofto forigis ajnajn kontraktajn restriktojn pri la enhavo kiun ili skanis kaj ili cedis la skanan ekipaĵon al siaj ciferecigaj partneroj kaj bibliotekoj por daŭrigi ciferecigajn programojn. Inter ĉirkaŭ 2006 kaj 2008 Mikrosofto sponsoris la skanadon de pli ol 750 000 libroj, 300 000 el ili nun estas parto de la enretaj kolektoj de la Interreta Arkivo,

## Eksteraj ligiloj

* Oficiala retejo (angle)

## Referencoj
# Grandgazeto

Che Guevara en aŭgusto 1961, dum la Pintokunveno de OAŜ de Punta del Este, legante la grandformatan ĵurnalon *La Nación*.
**Grandgazeto** aŭ **grandformata gazeto** (respektive ĵurnalo, en angla: *broadsheet*, grandfolio), nomita ankaŭ *littuka formato*, estas la plej granda de la variaj tipoj de formatoj de gazeto kiu estas karakterizata per grandaj paĝoj, de 600 mm de alto × 400 mm de larĝo. La termino *broadsheet* (grandfolio) derivas de la tipoj de popularaj presaĵoj presitaj normale de ununura paĝo vendita surstrate kaj enhavanta diversajn tipojn de temoj, el baladoj ĝis politikaj satiroj.

Tiu formato de gazeto estas, kompare kun la formatoj *berlina* (470 × 315 mm) kaj *tabloida*, multe pli granda kaj larĝa.

La ĵurnaloj plej karakteraj en tiu formato estas *Los Angeles Times*, *The New York Times* kaj *The Washington Post*, en Usono. En Unuiĝinta Reĝlando, *The Daily Telegraph* kaj *The Sunday Telegraph* uzas tiun formaton. Krome, *The Times* havas tiun formaton nur dimanĉe. En Latinameriko la ĉefaj ĵurnaloj kiuj uzas tiun formaton estas la jenaj: *La Nación*, *Los Andes* kaj *La Gaceta* de Argentino; *O Globo*, de Brazilo; *El Mercurio*, de Ĉilio; *El Comercio*, de Peruo (ekde marto 2016, nur sabate kaj dimanĉe); *El Tiempo*, *El Universal*, de Kolombio; *El País* de Urugvajo; kaj tiuj de la ĉeno OEM de Meksiko, inter aliaj.
# Jeremy Clarkson

| **Jeremy Clarkson** |
| --- |
|  |
|  |
| Persona informo |
| **Jeremy Clarkson**  |
| **Naskonomo** | Jeremy Charles Robert Clarkson |
| **Naskiĝo** | 11-an de aprilo 1960 (1960-04-11) (66-jaraĝa) en Tickhill |
| **Lingvoj** | angla vd |
| **Loĝloko** | Chipping Norton vd |
| **Ŝtataneco** | Unuiĝinta Reĝlando   vd |
| **Alma mater** | Hill House School (en)    Harlow College (en)    Repton School (en)    The Sheffield College (en)    vd |
| Familio |
| **Edz(in)o** | Frances Cain (en)  (1993–2014) Alex Hall (mul)  (1989–1990)  vd |
| **Infanoj** | 3 |
| Profesio |
| **Okupo** | televida prezentisto  ĵurnalisto  filmproduktoro  verkisto  terkultivisto   vd |
| **Laborkampo** | ĵurnalismo, televida programo, literatura aktiveco kaj literatura vulgarigo de scienco  vd |
| **Aktiva dum** | 1988– vd |
| Verkado |
| **Verkoj** | Top Gear ❦ The Grand Tour ❦ Clarkson's Farm vd |
| **En TTT** | Oficiala retejo vd |
| vd | **Fonto: Vikidatumoj** |
|  |

**Jeremy Charles Robert Clarkson** (naskita la 11an de aprilo 1960 ) estas angla ĵurnalisto, verkinto kaj televida personulo kiu specialiĝas pri aŭtoj kaj aŭtado. Li estas plej konata pro sia rolo en la televidprogramoj *Top Gear* kaj *The Grand Tour* kune kun siaj kolegoj Richard Hammond kaj James May. Li ankaŭ skribas semajnajn artikolojn por la gazetoj *The Sunday Times* kaj *The Sun*.

De kariero kiel loka ĵurnalisto en la nordo de Anglio, Clarkson fariĝis konata nacie kaj internacie per *Top Gear*, iĝante rekonebla publika personeco kiu regule aperas en brita televido en siaj propraj programoj kaj kiel gasto en alies programoj. Same kiel aŭtprogramoj, Clarkson ankaŭ produktis programojn kaj librojn pri subjektoj kiel ekzemple historio kaj inĝenieristiko .

Lia prezento kaj skribstilo kiu ofte kaŭzis publikajn reagojn al liaj strangaj aŭ humuraj opinioj. Li ankaŭ amasigis signifan publikan sekvantaron kaj estis kreditita kiel signifa faktoro en la revigliĝo de *Top Gear* kiel unu el la plej popularaj televidprogramoj en la BBC.

Post lia kariero ĉe la BBC, li laboris ĉe Amazono kaj aperis en *La Grandioza Turneo* kaj *Clarkson's Farm*, inter aliaj.  Krome, li gastigis *Who Wants to Be a Millionaire?.*

Clarkson asertas esti por persona libereco kaj kontraŭ registara reguligo, dirante ke la registaro devus "meti parkbenkojn kaj jen ĝi. Ili devus lasi nin".

## Verkaro

Clarkson verkis humurajn librojn pri aŭtoj kaj aliaj temoj, kaj multaj el la libroj estas kolektoj de artikoloj kiujn li skribis por *The Sunday Times*.

* *Jeremy Clarkson's Motorworld*, 1996
* *Clarkson on Cars*, 1996
* *Clarkson's Hot 100*, 1997
* *Planet Dagenham*, 1998
* *Born to Be Riled*, 1999
* *Jeremy Clarkson On Ferrari*, 2000
* *The World According To Clarkson*, 2004
* *I Know You Got Soul*, 2005
* *And Another Thing...*, 2006
* *Don't Stop Me Now!!* 2007
* *For Crying Out Loud!* 2008
* *Driven to Distraction*, 2009
* *How Hard Can It Be?* 2010
* *Round the Bend*, 2011

## Referencoj

## Eksteraj ligiloj

* Jeremy Clarkson ĉe Interreta filma datumbazo (angle)
* Jeremy Clarkson ĉe X / Twitter
* Arkivo de kolumnoj de Clarkson ĉe *Sunday Times*
# Internacia organizaĵo

|  |  |
| --- | --- |
|  | *Ĉi tiu artikolo temas pri organizaĵo kies membroj estas ŝtatoj. Por neregistara organizaĵo (NRO, NGO) rigardu la paĝon Ne-registara organizaĵo.* |

**Internacia organizaĵo**, en la internacijura senco, estas unuiĝo de du aŭ pli da ŝtatoj (aŭ aliaj internacijuraj subjektoj) por daŭra, kutime transnacia, kunlaboro kaj plenumo de superŝtataj celoj. La internaciaj organizaĵoj estas subjektoj de la publika internacia juro kaj membroj de la internacia komunumo, same kiel la ŝtatoj.

## Karakterizo

Internacian organizaĵon karakterizas tio, ke *nur ŝtatoj povas konsistigi ĝin*. Simplaj individuoj, grupoj, asocioj k.s. ne povas esti membro de internacia organizaĵo.

Ankaŭ ekzistas *internaciaj neregistaraj organizaĵoj* (NRO), kies anoj ne estas ŝtatoj, kaj kiuj arigas membrojn ĉirkaŭ iu temo (homrajtoj, ekologio, internacia lingvo, malsato, ktp.)

La nuntempa internacia socio enkalkulas *multajn internaciajn organizaĵojn* – ĉirkaŭ 250.
Kelkaj konataj ekzemploj estas la Unuiĝintaj Nacioj (UN) kaj la Eŭropa Unio (EU).
Internaciaj organizaĵoj estas tre diversaj laŭ:

* siaj nombroj de ŝtatoj-membroj (ekz-e: UN: 189, Benelukso: 3),
* siaj celoj (ekz-e: UN: paco, OLEP: petrolo).

Tiuj organizaĵoj estas *derivaj subjektoj de la internacia juro*, t.e.:

* ilia kreado devenas de la ŝtatoj (la originaj subjektoj),
* ilia kompetenteco ne estas sama kiel tiu de la ŝtatoj: la internaciaj organizaĵoj havas specialan kompetentecon, dum la ŝtatoj havas universalan kompetentecon.

Kreitaj, tiuj organizaĵoj estas *aŭtonomaj*. El tio rezultas, ke:

* ili estigas rilatojn kun la ŝtatoj por ekz. difini la kondiĉojn, laŭ kiuj ili povos agadi sur la ŝtataj teritorioj kaj helpi la ŝtatojn.
* ili povas rilati kun aliaj internaciaj organizaĵoj:
	+ ĉu por esti membro de aliaj organizaĵoj (*Ekz.:* la Eŭropa Unio estas membro de la Monda Komerca Organizaĵo ekde 1995),
	+ ĉu por reciproke limigi siajn kompetencojn aŭ organizi komunajn agadojn.
* ene de la organizaĵo rilatoj estiĝas inter la ŝtatoj kaj la organizaĵaj organoj: por kontrolado, rekomendado, decidado ktp. (Ekz. la rilatoj inter la Konsilio kaj la Komisiono kadre de la Eŭropa Unio)

La internaciaj organizaĵoj estas *sendependaj unu de la aliaj*. Fondite per malsamaj traktatoj, iliaj rilatoj estas kunlaboraj rilatoj.

## Ekzemploj

* Kontinentaj organizaĵoj
* Regionaj organizaĵoj
* Militecaj aliancoj
* Post-koloniismaj komunumoj kaj organizaĵoj

## Vidu ankaŭ

* Monda registaro
* Ne-registara organizaĵo
* Listo de internaciaj organizaĵoj
* Internacia komunumo
* Internacia tribunalo
* Interregistara organizaĵo
* Mondaj organizaĵoj
# Telekomunikado

| Telekomunikado |
| --- |
|  |
| **scienca fako studfako**  |
| **remote communication** |
|  |

Kovrilpaĝo de Ch. Bertin: Angla-Esperanta Telekomunika vortaro, 1983
**Telekomunikado** aŭ telekomuniko estas la komuniko tra grandaj distancoj je reala tempo.

Normale la personoj bezonas esti proksimaj unu rilate la alia por sukcesi komunikiĝi. Tio estis la vero antaŭ la invento de la telegrafo.
Hodiaŭ la telekomunikaj teknikoj permesas ke diversaj formoj de informacio estu transsendataj, kiel aŭdo (telefono), bildoj (televido) aŭ ankaŭ aliaj formoj de donaĵoj (tekstoj, elektrikaj comandoj, ktp). Por atingi sian celon, la teknikoj pri telekomunikoj uzas la elektromagnetajn ondojn. Tiuj ondoj permesas, ke la informacio povu esti transsendata tra du malproksimaj puntoj.

La precipaj formoj de telekomunikoj estas telefono, radio, televido kaj hodiaŭ ankaŭ la retoj (precipe la interreto)

Iuj el la teĥnologioj kiuj estas uzataj hodiaŭ estas:

* Satelitoj,
* Optika fibro,
* Senfadenaj retoj,
* ktp.

En elektroniko kaj telekomunikado radiosendilo estas elektronika aparato kiu, kun la helpo de anteno, elsendas radioondojn. La sendilo produktas alternan kurenton, kun radiofrekvenco kiu estas aplikita al la anteno. Ekscitita de tiu alterna kurento, la anteno elsendas radioondojn. Krom ilia uzo en radiofonio, sendiloj estas necesaj partoj de multaj elektronikaj aparatoj kiuj komunikas per radioondoj, kiel ĉelaj telefonoj, senkablaj komputilaj retoj, Bluetooth ebligitaj aparatoj, garaĝa pordo malfermiloj, dudirektaj radioj en aviadilo, ŝipoj, kosmoŝipo, radaro kaj navigiloj.

## Organizoj

* Eŭropa Telekomunikada Normiga Instituto

## Vidu ankaŭ

* kablo
* telefono
* telegrafo
# Instagram

|  |
| --- |
|  |
| **interkona retejo • retejo • blidgastiga servo • video-gastiganta servo • interreta komunumo • tre granda Interreta platformo • eldona platformo** |
| **Priskribo** | komerca retejo por publikigo de fotoj kaj filmetoj |
| **Retadreso** | www.instagram.com |
| **Lingvo(j)** | angla (de Usono kaj de Britio), afrikansa, ĉeĥa, ĉina simpligita kaj tradicia, dana, finna, franca (de Francio), germana, greka, hispana hispania kaj latinamerika, indonezia, itala, japana, korea, malaja, norvega (Bokmål), nederlanda, pola, portugala (de Portugalio), rusa, sveda, taja, tagaloga, turka kaj vjetnama. |
| **Posedanto** | Facebook Inc. (originaj aŭtoroj *Kevin Systrom* kaj *Mike Krieger*) |
| **Registriĝo** | nedeviga |
| **Fondiĝo** | 6-a de oktobro 2010 |
| **Stato** | aktiva |
|  |

**Instagram** estas komerca poŝtelefona programo por registro de fotoj kaj filmetoj, kaj komerca retejo por publikigo de fotoj kaj filmetoj. Krom en la retejo mem, la publikigitaj fotoj ankaŭ facile prezenteblas en gamo da pliaj sociumaj retejoj, kiel Facebook, Tvitero, Tumblr kaj **Flickr**. Tipa eco de la instagram-aj dosieroj, kaj fotoj kaj filmetoj, estas filtriloj kiuj en tipa maniero ŝanĝas la bildan aspekton, ekzemple filtrilo kiu kreas kvadratan bildon, metas ombron al la flankaj bildopartoj kaj pli lumigas la centron, tiel ke la rezulto aspektas simile al la klasikaj tujfotiloj de la dua duono de la 20-a jarcento, ekzemple de la usona firmao *Polaroid*.

Nun la plej popularaj profiloj de Instagramo estas la steloj de popola kulturo kaj sporto: Selena Gomez, Ariana Grande, Taylor Swift, Beyoncé Knowles, Cristiano Ronaldo kaj Kim Kardashian. Ĝi tamen estas uzata ankaŭ kiel platformo de aktivistoj, ekzemple de Isaias Hernandez.
# Atv hongkong

Ĉefsidejo
**Azia Televido Limigita** mallonge **ATV** (ĉine 亚洲 电视), estas la plej malnova televida stacio en Hongkongo. Ĝi estis fondita en 1957.

## Eksteraj ligiloj

* ATV-Site Arkivigite je 2014-02-17 per la retarkivo Wayback Machine
# Radio de Gronlando

| Radio de Gronlando |
| --- |
|  |
| **entrepreno**  |
| Komenco | 1958 |
| Lando*j* | Gronlando vd |
| Sidejo | Nuko, Gronlando |
| Adreso | Issortarfimmut 1, Postboks 1007 |
| **Poŝtkodo** | 3900 Nuuk |
| **Posedata de** | Registaro de Gronlando vd |
| Retejo | Oficiala retejo |
| **Jura formo** | Fonde og andre selvejende institutioner |
|  |

Radio de Gronlando (**KNR**, akronimo por **Kalaallit Nunaata Radioa**) estas la nacia publika dissenda organizo de Gronlando.

KNR situas en la ĉefurbo de la lando, Nuko, KNR estas sendependa Ŝtata entrepreno korporacio estrita de kvinpersona estraro de direktoroj. Ĝiaj agadoj estas financitaj de pluraj fontoj, plejparte rekta registara financado sed ankaŭ limigita elsenda reklamado. En 2012-2013, ĉiuj elementoj de KNR proponitaj al nova konstruaĵo en Nuko.

## Televido

ĉefsidejo de la Radio de Gronlando en Nuko en 2004
KNR ofertas du kanalojn tutlande, **KNR1** kaj **KNR2**. Ili estas haveblaj per cifereca surtera televido (DVB-T), kaj cifereca kabla televido (DVB-C). Ambaŭ kanaloj ankaŭ estas elsenditaj interrete per Jutubo.

KNR1 estas la ĉefa kanalo kaj la plej multaj el ĝiaj elsendoj estas en la gronlanda. KNR2 iĝas viva nur por dissendi vive de specifaj okazaĵoj.

En 2006, KNR TV instalis kompletan ciferecan SD-SDI-produktadon kaj redaktan instalaĵon kun la necesa infrastrukturo por disponigi lokan produktadon de intervjuspektakloj, novaĵo kaj malproksimaj elsendoj.

Antaŭ januaro 2013, KNR1 ankaŭ havis elsendojn de la danaj televidretoj Danmarks Radio (DR) kaj TV 2, sed kiam kelkaj DR-kanaloj estis produktitaj libersendaj en Gronlando, KNR decidis temigi originajn gronlandajn elsendojn .

La 21-an de junio 2020, kaj KNR1 kaj KNR2 ŝanĝis al HD 720p rezolucio .

## Radio

La radiostacio KNR dissendas tutlande. Ĝi haveblas ĉe per frekvencmodulado (FM), amplitudmodulado (AM) kaj interrete. Ĝi estas elsendo plejparte en la gronlanda, sed kelkaj el la elsendoj estas ankaŭ en la dana.

En Nuko KNR ankaŭ disponigas rektan relajson de la unua kanalo de la Dana Nacia Radio (DR P1) per FM.

## Referencoj

## Eksteraj ligiloj

* Oficiala retejo (angla)
* Oficiala retejo (gronlanda)
# Estraro

| Estraro |
| --- |
| **komisiono • board of trustees • organo • grupo de homoj • asembleo** |
|

|  Partoj |
| --- |
|  | estrarano member of the board of trustees (en)  board of directors member (en)   vd |

 |
|  |

La **estraro** - angle *board of directors, executive board* aŭ simple *board*, france *bureau*, germane *Vorstand*, hispane *junta* aŭ *directiva*, nederlande *raad van bestuur* - en organizaĵoj, institucioj kaj entreprenoj (do en juraj personaĵoj) estas tiu organo, kiu reprezentas la organizaĵon, institucion aŭ entreprenon al la ekstero. Ofte la estraro ankaŭ estas la fakte gvida instanco de la organizaĵo, institucio (ekzemple fondaĵo) aŭ entrepreno (ekzemple akcia kompanio)- kvazaŭ la ekzekutivo de ĝi. En kompanio kun limigita respondeco la gvida instanco foje alternative nomatas "ĝenerala gvidantaro" aŭ "ĝenerala sekretariaro". La jura personaĵo povas havi tre malsamajn regulojn, fiksitajn en statuto aŭ en ĝenerala regularo, kiel elekti estraranojn, por kiom longa oficdaŭro, ĉu pagi al ili salajrojn aŭ ne ktp. Kutime estraro konsistas el prezidanto kaj pluraj estraranoj, ĉu *kun* apartaj titoloj kaj taskoj (ekzemple ĝenerala sekretario, kasisto, estrarano pri tiu aŭ jena temaro) aŭ *sen*.

## Vidu ankaŭ

* Estraro de UEA
* Estraro de TEJO
* Konsulta komisiono